Mahari (toka neno la Kiarabu; inayojulikana kwa Kiingereza kama trousseau au tocher au, kwa Kilatini, dos) ni pesa, mali, au mali isiyohamishika ambayo mtu huleta mwenzake katika ndoa. Utamaduni huo huweza kuzingatia mahari na ada ya mwali. Mahari ni desturi ya zamani, na uwepo wake umetangulia kurekodiwa kwake. Awali, madhumuni ya kulipa mahari ilikuwa ni kusaidia mume kulisha na kulinda familia yake, na kuwapa mke na watoto msaada katika tukio la kufa kwake. Hata katika rekodi za zamani, kama vile Kanuni ya Hammurabi, mahari inaelezewa kama desturi iliyokuwa. Kanuni zinazozunguka desturi ni kama: haki ya mke kupata mahari yake wakati wa kifo cha mumewe kama sehemu ya mchango wake, mahari yake kurithiwa na watoto wake pekee, sio na watoto wa bwanake na wanawake wengine, na mwanamke kutostahili urithi mwingine ikiwa babake ndiye aliyetowa mahari katika ndoa. Kama mwanamke akafa bila wana, mume wake alikuwa arejeshe mahari lakini angeweza toa thatmani ya ada ya mwali; mahari kwa kawaida ingekuwa yenye thamani zaidi. Moja ya kazi ya msingi ya mahari imekuwa kutumikia na kulinda mke dhidi ya uwezekano wa kudhulumiwa na mumewe na familia yake.